Rozhodnutie Komisie
z 26. mája 1994,
ktorým sa mení a dopĺňa rozhodnutie 93/402EHS o zdravotnom stave zvierat a o veterinárnej certifikácii pre dovoz čerstvého mäsa z krajín Južnej Ameriky vzhľadom na určité druhy mäsa z Uruguaja
(94/334/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 72/462/EHS z 12. decembra 1972 o problémoch zdravotnej a veterinárnej prehliadky pri dovoze hovädzieho dobytka, oviec, kôz, ošípaných a čerstvého mäsa alebo mäsových výrobkov z tretích krajín [1], naposledy zmenenú a doplnenú nariadením (EHS) č. 1601/92 [2], najmä na jej články 14, 15 a 16,
keďže podmienky pre zdravie a veterinárnu certifikáciu požadované pre dovoz čerstvého mäsa z Uruguaja, zaradeného medzi ostatné krajiny, sú ustanovené v rozhodnutí 93/402/EHS [3] naposledy zmenenom a doplnenom rozhodnutím Komisie 93/576/EHS [4];
keďže dovoz vnútorností na použitie pri výrobe krmív pre spoločenské zvieratá podlieha prísnejším podmienkam;
keďže sa ohniská slintačky a krívačky v Uruguaji úradne nezaznamenali od júna 1990; keďže sa dovoz vnútorností z oviec na použitie pri výrobe krmív pre spoločenské zvieratá z tohto dôvodu môže považovať sa prijateľný;
keďže by sa preto rozhodnutie 93/402/EHS malo zmeniť a doplniť;
keďže, opatrenia tohto nariadenia sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Rozhodnutie 93/402/EHS sa týmto mení a dopĺňa takto:
a) v článku 1 písmeno c sa vypúšťajú slová "hovädzí dobytok";
b) príloha II sa nahrádza prílohou A k tomuto rozhodnutiu;
c) príloha B k tomuto rozhodnutiu sa pridáva na koniec prílohy III časť 2.
Článok 2
Toto rozhodnutie sa bude uplatňovať v členských štátoch od 60. dňa po jeho uverejnení.
Článok 3
Toto rozhodnutie je adresované členským štátom.
V Bruseli 26. mája 1994